《南歌子（赠赵顺道）》
宋代·姚述尧

咳唾琼珠璀，精神冰玉寒。不求名利不谈玄。明月清风相对、自怡然。

潇洒真仙隐，繁华小洞天。薰风飒飒度虞弦。更拥姬姜何惜、醉华年。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。